मंदिर-ट्रस्टों की बेशकीमती जमीन पर माफिया की नजर, प्रशासन बेखबर
मंदिर ट्रस्टों की जमीन घेर रहे हैं भू माफिया
भास्कर संवाददाता | शिवपुरी
शहर में मंदिर और ट्रस्टों की कई बेशकीमती जमीनें पड़ीं हैं। इन जमीनों पर भू-माफिया अपने नजरें गढ़ाकर अवैध अतिक्रमण को बढ़ावा देकर इन जमीनों को कब्जे में ले रहे हैं। शहरी क्षेत्र में ही रिहायशी और महत्वपूर्ण इलाकों में आ रहीं यह जमीनें आज करोड़ों रुपए की हैं जिस कारण से भू-माफिया कब्जे कर इन्हें हथिया रहे हैं। इन जमीनों पर चल रहे इस खेल में मंदिर के पुजारी व वहां के संचालकों की भूमिका संदिग्ध है। प्रशासन इस पर कोई गौर नहीं कर रहा है। सिद्धेश्वर मंदिर के जीर्णोद्धार को लेकर तो जिला प्रशासन ने प्लानिंग बनाई है इस दौरान 50 लाख रुपए इस प्राचीन मंदिर के जीर्णोद्धार पर खर्च किए जा रहे हैं। वहीं इस मंदिर की करोड़ों की जमीन पर कई अतिक्रमणकारियों और भू-माफिया ने कब्जा कर रखा है जिसे हटाने के लिए कोई ध्यान नहीं दिया जा रहा है। सिद्धेश्वर मंदिर की तरह ही एक दर्जन से अधिक मंदिर ट्रस्टों की जमीन कब्जे में है जहां से अवैध कब्जे हटाने की जरूरत है।
सिद्धेश्वर मंदिर इसके आसपास भू-माफिया ने कर लिया है अतिक्रमण।
प्रभावी कदम उठाना चाहिए
शहर के अलावा पूरे जिले में मंदिर व ट्रस्टों की ऐसी कई बेशकीमती जमीनें हैं। जो पटवारी व अन्य राजस्व अमले के साथ मिलीभगत कर खुद बुर्द कर दी गई या इन पर अवैध कब्जे हैं। जिला प्रशासन को इस ओर प्रभावी कदम उठाना चाहिए। रामनिवास शर्मा, पूर्व नपा सीएमओ, शिवपुरी
चिह्नित कर हटवाने होंगे कब्जे
जिला प्रशासन को ऐसे मंदिर व ट्रस्टों की जमीन को चिह्नित करना होगा। इसके बाद यह जमीनें आज किस हालत में हैं। जमीन पर कब्जे हैं तो किसने किए हैं यह देखना होगा। साथ ही इन जमीनों को बचाने के लिए इन पर रिसीवर या मॉनिटरिंग के लिए विधिवत प्रक्रिया अपनानी होगी।
जल्द कार्रवाई होगी
तहसीलदारों को जानकारी एकत्रित करने के लिए निर्देश भोपाल से आए हैं। जानकारी एकत्रित होते ही अगली कार्रवाई होगी। फिलहाल सिद्धेश्वर मंदिर के जीर्णोद्घार का कार्य कराया जा रहा है। इसका भी अतिक्रमण जल्द हटेगा। रूपेश उपाध्याय, डिप्टी कलेक्टर, शिवपुरी
पब्लिक ट्रस्ट, मंदिर और माफी की जमीनों पर अवैध कब्जे रोकने का काम जिला प्रशासन का है, लेकिन जिला प्रशासन की ओर से तहसीलदार एवं पटवारी इस मामले में कार्रवाई नहीं कर रहे हैं।
जिन मंदिरों पर कब्जे या निर्माण हुए हैं, वहां के पुजारी या जो आधिकारिक संरक्षणदाता है, उसे इसकी सूचना तहसीलदार व पटवारी को देना चाहिए, जिससे अतिक्रमण रुके।
अतिक्रमण रुकवाने का काम राजस्व अधिकारियों का है।
शहर में एक दर्जन से अधिक ऐसे मंदिर हैं, जिनकी बेशकीमती जमीनों पर अतिक्रमण हुए हैं, जो अवैध हैं। इनकी कोई परमिशन नहीं ली गई। परमिशन देने का काम संबंधित अनुविभाग क्षेत्र में एसडीएम देता है।
अवैध अतिक्रमण की जानकारी प्रशासन को भी है इसमें पुलिस प्रकरण दर्ज किया जाना चाहिए, लेकिन कोई कार्रवाई नहीं हो रही।
तहसीलदार और पटवारी इस मामले में कार्रवाई नहीं करते
6. हरसिद्धि देवी मंदिर
इस मंदिर की जमीन रायश्री गांव में कई दबंगों ने कब्जा कर ली है। इसके अलावा और भी कई जगह इस मंदिर की जमीन है। जिस पर अनधिकृत लोगों का कब्जा है। लोगों की शिकायत पर अफसरों ने कोई कार्रवाई नहीं की।
5. वीटीपी ट्रस्ट की जमीन
इस ट्रस्ट की करोड़ों की जमीन पर कुछ भू-माफिया ने दस्तावेजों में हेर-फेर कर लंबा खेल चला है। इस मंदिर ट्रस्ट की जमीन भी शक्तिपुरम खुड़ा और माधव चौक के पास है। इसके कई विवाद न्यायालय में चल रहे हैं।
4. गरुण गोविंद मंदिर
इस मंदिर की भी शहर मेंं कई जगह पर जमीनें हैं। जमीन पर कब्जे को लेकर विवाद में दो पक्षों के बीच यह मामला न्यायालय में चल रहा है। इस मंदिर की जमीन पर भी पूर्व में कई जगह अतिक्रमण हो गए, जिसे रुकवाने में प्रशासन ने ध्यान नहीं दिया।
3. क्षत्रिय महादेव मंदिर
इस मंदिर की जमीन एबी रोड पर हैप्पीडेज स्कूल के सामने स्थित है। यहां पर मनमाने ढंग से जमीन को एक कबाड़ी को दे दिया गया है। इसके अलावा इस जमीन के पीछे स्थित एक कॉलोनाइजर को फायदा पहुंचाने के लिए काफी बड़ा एरिया रास्ते के रूप में छोड़ दिया गया। कुल मिलाकर इस जमीन पर भू माफियाओं की नजर है।
2. मारुति हनुमान मंदिर
इस मंदिर की जमीन एबी रोड पर गुना चुंगीनाका के नजदीक स्थित है यहां पर कुछ लोगों ने अवैध दुकानें बना दीं हैं, वहीं जमीन पर भी अतिक्रमण बढ़ गया है।
1. सिद्धेश्वर मंदिर
इस मंदिर की जमीनें कई जगह पर हैं, जिसमें एबी रोड पर पुरानी रेलवे लाइन के नजदीक और मंदिर के सामने स्थित खुला मैदान। इन दोनों जमीनों पर अवैध कब्जे हो गए हैं। बड़े वर्ग एरिया में अतिक्रमण कर लिया गया है।
जानिए
शहर के इन मंदिरों की जमीन को भू-माफिया कर रहे हैं खुर्द-बुर्द
hin_Deva hin_Deva mai_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hne_Deva hin_Deva awa_Deva hin_Deva awa_Deva hin_Deva awa_Deva hin_Deva mai_Deva hin_Deva npi_Deva awa_Deva